**Azharina Azhar** (lahir 11 Mac 1985) atau lebih dikenali sebagai **Azharina** merupakan seorang penyanyi wanita Malaysia yang memulakan kerjayanya di industri muzik Malaysia sejak 2001. Beliau popular melalui lagu *Elegi Sepi*, seterusnya mulai terkenal dengan beberapa hits single beliau antaranya *Rawan*, *Rasa*, *Tsunami Kasih* dan banyak lagi.

Latar belakang
--------------

Azharina Azhar dilahirkan di Hospital Queen Elizabeth, Kota Kinabalu, Sabah. Dibesarkan di dalam keluarga seni oleh bapanya Azhar bin Datuk Hj. M.Y. Ahmad dan ibunya Azizah Ibrahim, datuk Azharina ialah *Allahyarham* Datuk Hj. Ahmad Mohd. Yassin (M.Y. Ahmad), seorang penyanyi tempatan Sabah berbahasa Melayu berketurunan peranakan campuran Pakistan (Pashtun) serta Kadazan-Dusun (Orang Sungai). Beliau lebih mesra dipanggil dengan nama timangan Nin dan pernah bersekolah di SM Stella Maris, Tanjung Aru, Kota Kinabalu, Sabah sehingga tamat PMR dan beliau sangat aktif bersukan di sekolah dengan menyertai pasukan bola sepak, hoki dan tinju.

Beliau menjauhkan diri dari bidang seni selama setahun setengah selepas menjadi Juara Bintang RTM 2001 untuk fokus pada pelajaran dan menduduki peperiksaan SPM di salah sebuah sekolah di Kuala Lumpur. Apabila keputusan SPM diumumkan, Azharina mendapat kelulusan yang cemerlang sehingga ditawarkan biasiswa oleh Kerajaan Sabah untuk melanjutkan pengajian di New York University dalam bidang muzik. Tetapi Azharina terpaksa menolak kerana harus bekerja untuk menyara tiga adiknya dan ibu, Azizah Ibrahim yang sudah bercerai dengan ayahnya.  

Azharina mula menyanyi pada umur 3 tahun dan beliau mula menyertai pertandingan nyanyian sejak umur 5 tahun dan setakat tahun 2017, telah menyertai 108 pertandingan.

Kerjaya muzik
-------------

### Juara Bintang RTM 2001

Azharina menjadi Juara Bintang RTM 2001 pada umur 16 tahun (tingkatan 4) pada 3 November 2001. Beliau berentap bersama enam peserta wanita dan dua lelaki termasuk dua nama besar tanahair iaitu Siti Sarah Raisuddin dan Misha Omar.
Pada malam itu Azharina menyanyikan lagu Kau Lilin Cintaku dan Sinaran. Azharina membawa pulang wang tunai RM4000, sijil dan piala iringan.
Peserta lain ialah Amir Mahiyiddin, 18, Mohd. Almi Mohd. Ali, 21, Rosmayati Yaacob, 21, Farawahida Razali, 16 dan Norhasmidar Ahmad, 15.

### Anugerah Era 2005

Lagu Elegi Sepi nyanyian Azharina juga dinobatkan Lagu Pop Pilihan rakyat Malaysia di Anugerah Era 2005 (AE2005) menewaskan artis ternama seperti Datuk Siti Nurhaliza, Misha Omar, Dayang Nurfaizah dan Liza Hanim pada 17 September 2005.

### Hits 1 Tv1

Azharina memenangi tempat kedua bagi kategori Lagu Terbaik di acara anugerah Hits 1 Tv1 menerusi lagu Elegi Sepi dalam pertandingan akhir Hits 1 yang disiarkan secara langsung dari Auditorium Perdana Angkasapuri Kuala Lumpur pada 23 Januari 2006. 
Menerusi kemenangan tersebut, Azharina bersama pencipta lagu Elegi Sepi iaitu Azlan Abu Hassan dan penulis liriknya Julfekar berjaya membawa pulang wang tunai RM20,000 berserta trofi dan sijil. Ia merupakan lagu paling lama mengekalkan dalam carta Hits1 RTM 1 selama lebih 30 minggu bertahan dalam carta. Mereka tewas kepada juara iaitu Jaclyn Victor melalui lagu Gemilang ciptaan Aubrey Suwito dan penulis lirik Asmin Mudin yang membawa pulang hadiah wang tunai RM25,000 berserta trofi dan sijil.

### Anugerah Juara Lagu ke-20

Pada 5 Februari 2006, Azharina memasuki pertandingan akhir Anugerah Juara Lagu ke-20 TV3 dengan menyanyikan lagu Elegi Sepi dalam kategori Balada. Sayangnya Azharina tidak memenangi sebarang kemenangan pada malam tersebut.

### Gegar Vaganza 3

Azharina dinobatkan sebagai juara pertandingan akhir program Gegar Vaganza (musim 3) (GV 3) yang diadakan secara langsung di Auditorium Majlis Bandaraya Shah Alam pada 4 Disember 2016 dan berjaya membawa pulang wang tunai sebanyak RM100,000 dan trofi.

Minggu 1 - Elegi Sepi   

Minggu 2 - 'Sinaran' (Sheila Majid) - vokal terbaik   

Minggu 3 - 'No Woman No Cry' (Bob Marley)   

Minggu 4 - 'Doa Buat Kekasih' (Khatijah Ibrahim & Ramli Sarip) - Duet bersama Haleeda   

Minggu 5 - 'Berhenti Berharap' (Sheila on 7)   

Minggu 6 - 'Kejoraku Bersatu' (Kumpulan Search)   

Minggu 7 round 1 - 'I Wanna Dance With Somebody' (Whitney Houston)   

Minggu 7 round 2 - 'Fantasia Bulan Madu' (Kumpulan Search) - Duet bersama Black   

Minggu 8 round 1 - 'Mama Aku Ingin Pulang' dan 'Izinkanlah' (Nike Ardilla)   

Minggu 8 round 2 - 'Kesetiaan' (Siti Sarah) - 'Battle' bersama Siti Sarah   

#### Carta Penyingkiran Gegar Vaganza 3



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Minggu:* | 1 (16/Okt)1 | 2 (23/Okt) | 3 (30/Okt) | 4 (6/Nov)2 | 5 (13/Nov) | 6 (20/Nov)3 | Semifinal (27/Nov) | Final (4/Dis) | Purata |
| Kedudukan | Peserta | KEPUTUSAN |
| **1** | **Azharina** | Ke-2 | Ke-3 | **PERTAMA** | Ke-8 (3 Terbawah) | **PERTAMA** | Ke-4 | **PERTAMA** | **JUARA** | 2.63 |
| **2** | **Siti Sarah** | **PERTAMA** | Ke-2 | Ke-2 | Ke-9 (3 Terbawah) | Ke-5 | Ke-2 | Ke-3 | **NAIB JUARA** | 3.25 |
| **3** | **Zarul Umbrella** | Ke-3 | **PERTAMA** | Ke-3 | Ke-6 | Ke-2 | Ke-5 | Ke-2 | **KETIGA** | 3.13 |
| **4** | **Ameng** | Ke-11 (3 Terbawah) | Ke-5 | Ke-6 | Ke-2 | Ke-8 (3 Terbawah) | **PERTAMA** | Ke-5 | **KEEMPAT** | 5.25 |
| **5** | **Intan Sarafina** | Ke-7 | Ke-9 | Ke-7 | Ke-4 | Ke-4 | Ke-6 (3 Terbawah) | Ke-4 | **KELIMA** | 5.75 |
| **6** | **Gmie Screen** | Ke-10 (3 Terbawah) | Ke-6 | Ke-4 | **PERTAMA** | Ke-3 | Ke-7 (3 Terbawah) | Ke-6 | **KEENAM** | 5.38 |
| **7** | **Nora** | Ke-4 | Ke-4 | Ke-5 | Ke-3 | Ke-6 | Ke-3 | **Tersingkir** |  | 4.57 |
| **8** | **Zur Eda** | Ke-8 | Ke-8 | Ke-8 | Ke-7 | Ke-7 (3 Terbawah) | **Tersingkir** |  | 7.67 |
| **9** | **Shidi Data** | Ke-6 | Ke-11 (3 Terbawah) | Ke-9 (3 Terbawah) | Ke-5 | **Tersingkir** |  | 8.00 |
| **10** | **Elly Mazlein** | Ke-9 | Ke-7 | Ke-10 (3 Terbawah) | **Tersingkir** |  | 9.00 |
| **11** | **Rem** | Ke-5 | Ke-10 (3 Terbawah) | **Tersingkir** |  | 8.67 |
| **12** | **Razis Ismail** | Ke-12 (3 Terbawah) | **Tersingkir** |  | 12.00 |

* ↑Nota 1  Tiada penyingkiran di minggu pertama.
* ↑Nota 2  Tiada penyingkiran di minggu keempat, tetapi Elly Mazlein telah menarik diri dan kebetulan markahnya juga adalah yang terendah pada minggu tersebut.
* ↑Nota 3  Imuniti digunakan keatas Gmie Screen bagi menyelamatkan dia dari penyingkiran.

### Profil vokal

* **Jenis vokal**: Mezzo Soprano
* **Julat vokal**: 2 Oktaf 5 nota dan separa nada (Eb3-C6)

Kehidupan peribadi
------------------

### Anak angkat

Pada 30 September 2014, sepupu beliau, Mohd. Faisal menyerahkan tanggungjawab membesarkan anaknya kepada Azharina iaitu Rahmat Azharin Aziz Mohd. Faisal. Dari waktu itulah Azharina menjadi ibu angkat kepada Rahmat Azharin.

  

Keputusan Azharina untuk mengambil anak angkat kedua iaitu Rizkie Azharin Azhar Abdullah (lahir 5 Mac 2017) berlaku secara tidak sengaja. Pada awalnya Azharina hanya membantu ibu kepada kanak-kanak berkenaan namun wanita itu mengambil keputusan menyerahkan bayi yang dilahirkan kepadanya kerana kesempitan hidup.   

Walaubagaimanapun, umur Rizkie tidak panjang kerana telah pulang ke rahmatullah pada 28 Mac 2017 di Hospital Putrajaya kerana pendarahan otak, buah pinggang yang rosak dan darah mempunyai asid yang tidak sesuai.

Diskografi
----------

### Album studio

* *Azharina* (2003)
* *Nina* (2004)

### CD Single

* *Rawan* (2008)

### Single

| Tahun | Lagu | Album |
| --- | --- | --- |
| 2003 | *Seandainya* | *Azharina* |
| 2004 | *Di Hari Persandinganmu* |
| *Ketika Mentari Beradu* |
| *Elegi Sepi* | *Nina* |
| 2005 | *Mimpi Bahagia* |
| *Rindu Padanya* |
| 2008 | *Rawan* | *Rawan*  (CD Single) |
| 2009 | *Rasa* | Single |
| 2013 | *Tsunami Kasih* |
| 2016 | *Cinta Ini* |
| 2017 | *Sekian Terima Kasih* | OST Drama *Jejak Karmila* |
|

Filemografi
-----------

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 2001 | *Bintang RTM* | Peserta | TV1 | Juara |
| 2005 | *Anugerah Juara Lagu ke-20* | Finalis | TV3 | Tercalon dengan lagu *Elegi Sepi* |
| 2006 | *Hits 1* | Peserta | TV1 | Naib Juara |
| 2016 | *Gegar Vaganza (musim 3)* | Peserta | Astro Ria | Juara |
| 2023 | *Gegar Vaganza (musim 10)* | Finalis |
|

Anugerah dan pencapaian
-----------------------

| Tahun | Anugerah | Kategori | Pencalonan | Keputusan |
| --- | --- | --- | --- | --- |
| 2001 | Bintang RTM | Peserta | N/A | Juara |
| 2005 | Anugerah Era | Lagu Pop Pilihan | Elegi Sepi | Menang |
| 2006 | Hits 1 Tv 1 | Lagu Terbaik | Elegi Sepi | Naib Juara |
| 2016 | Gegar Vaganza Musim Ke-3 | Peserta | N/A | Juara |
| 2018 | Anugerah Bintang Popular Berita Harian 2017 | Penyanyi Wanita Popular | — | Tercalon |

Rujukan
-------

1. ↑  Azharina - Trek.
2. ↑  Azharina Juara Bintang RTM 2001 - Utusan.[*pautan mati kekal*]
3. ↑  Azharina Lagu Pop Pilihan - Elegi Sepi.
4. ↑  Hits 1 Tv1 - Utusan.[*pautan mati kekal*]
5. ↑  Anak Angkat Azharina Anak Sepupu - Utusan.
6. ↑  Anak Angkat Kedua Azharina - Mstar
7. ↑  Anak Angkat Azharina Meninggal - Mstar.

Pautan luar
-----------

* Azharina di Discogs
* AZHARINA fahamilah saya, Oleh: WANDA IDRIS - ARKIB : 23/03/2008, Utusan Malaysia.
* Carian google.

| * l
* b
* s
Peserta *Gegar Vaganza* |
| --- |
| Musim 1 | 
* Haleeda
* Mamat Exist
* Ayai Illusi
* Rahmat
* Ifa Raziah
* Fazli Zainal
* Shima
* Sharifah Zarina
* Adilla
* Sam
* Nadia
* Hasnol

 |
| Musim 2 | 
* Siti Nordiana
* Farahdhiya
* Ezad Lazim
* Nassier Wahab1
* Haiza
* Azian Mazwan
* Amir Ukays
* Sheeda
* Ezlynn
* Zul Handy Black
* Acong Sweetchild

 |
| Musim 3 | 
* Azharina
* Siti Sarah1
* Zairulkefli Husin
* Ameng Spring
* Intan Sarafina
* Nora
* Zur Eda
* Elly Mazlein
* Rem
* Razis Ismail
* Gmie1

 |
| Musim 4 | 
* Aishah
* Liza Hanim
* Lan
* Hazami
* Syura
* Aqasha
* Elyana
* Haida
* Raja Azura
* Ferhad

 |
| Musim 5 | 
* Noryn Aziz
* Dia Fadila
* Zamani
* Amelina
* Maya Matahari1
* Billy Zulkarnain
* Hetty Sarlene
* Forteen
* Farawahida
* Shafie Rio
* Elite
* Safura

 |
| Musim 6 | 
* Wann
* Sham Visa
* Noorshila Amin
* Naqiu Boboy
* Ameer Sofazr
* Hady Mirza
* Mazleela
* Nur Fatima
* Roy
* Jatt
* Feeza
* Kool
* One Nation Emcees

 |
| Musim 7 | 
* Ashira
* Aju
* Haslinda
* Yantzen
* Cliff Umar
* Mus May
* Oja
* Noraniza Idris
* Rozita Izlyn
* Nomad
* Ayu Damit
* Linda Nanuwil
* Indigo
* Eva

 |
| Musim 8 | 
* Saiful Apek & Yasin
* Ani Maiyuni
* Aliff Aziz
* Adibah Noor1
* Aweera
* Azzan Scan
* Fazley Yaakob
* Suki Low
* Shidee
* Nikki Palikat
* Nico
* Upiak Isil

 |
| Musim 9 | 
* V.E
* Nurul Nadhira
* Dina Nadzir
* Tomok
* Shila Amzah
* Jaclyn Victor
* Haida
* Tom
* Hazrul Nizam
* Bob Yusof

 |
| 1 menunjukkan telah meninggal dunia. |


| * l
* b
* s
*Juara Bintang RTM* |
| --- |
| 1970-an | 

|  |  |
| --- | --- |
| Solo | 
* M. Sani (Jenis Baru; 1971)
* Azmi Othman (Jenis Lama; 1971)
* Sudirman (1976)
* Rosemaria (1977)
* M. Rizal (1978)
* Jamal Abdillah (1979)

 |
| Berkumpulan | 
* September Five (1974)
* MARJ (1975)
* The Crescendos (1978)
* OFYZA (1979)

 |

 |
| 1980-an | 

|  |  |
| --- | --- |
| Solo | 
* Rohana Jalil (1980)
* Juliza Adzlizan (1983)
* Ramlah Ram (1985)
* Noraliza Yusof (1986)

 |
| Berkumpulan | 
* Gee & Bee (1980)

 |

 |
| 1990-an | 

|  |  |
| --- | --- |
| Solo | 
* Norazamadee Salleh (1999)

 |

 |
| 2000-an | 

|  |  |
| --- | --- |
| Solo | 
* Azharina Azhar (2001)
* Nor Azrinna Azahar (2004)
* Felicia Gek (2005)
* Reynaldo Raymond Pagi (2007)
* Ernie Zakri (2009)

 |

 |
| 2010-an | 

|  |  |
| --- | --- |
| Solo | 
* Aisha Masnamimi Safia (2012)
* Rosario Ninih Chamini Bianis (2016)
* Fadhli Hariz Fayahet (2018)

 |

 |